text: 【Пикасо】Хермес • Цена | Ciela.com
  Пабло Пикасо е най-прочутият художник на ХХ в. В дългогодишната си кариера той създава хиляди творби, в това число живописни картини, рисунки, графики, скулптури, керамика. Търсейки постоянно различни форми за изобразяване на действителността, Пикасо полага основите на кубизма и вдъхновява много нови художествени стилове. В музеите на почти всички столици в света има зали, посветени на неговото творчество, което се смята за повратна точка в съвременното изкуство.
  Серията представя едни от най-великите европейски художници, оставили неизлечима следа в световното изкуство. Във всяка от енциклопедиите се проследява жизненият и творчески път на отделен художник и се съизмерва творчеството му с това на други прославени художници от неговото време. Изчерпателната информация, великолепните цветни репродукции на най-значимите творби, подробните хронологични таблици и множеството любопитни факти правят изданията от поредицата незаменима придобивка за всяка библиотека.